Det liguriske havs beliggenhet i Middelhavet.
Definisjonen av Det liguriske hav: i rødt grensene i henhold til Den internasjonale hydrografiske organisasjon, i blått grensene i henhold til Istituto Idrografico della Marina.
**Det liguriske hav** eller **Liguriahavet** (italiensk: *mar Ligure*; fransk: *mer Ligure* eller *mer Ligurienne*) er navnet på den delen av Middelhavet som ligger mellom Korsika og kysten av det italienske landskapet Liguria og Toscana. Det vil si området omkring Genova. Den nordligste, kystnære delen av Liguriahavet kalles Genovabukta. Øst for Korsika går Liguriahavet over i Det tyrrenske hav. Havet er antagelig oppkalt etter ligurere, et folkeslag i oldtiden som også ga navn til den italienske regionen Liguria.

Geografi
--------

Havet grenser mot Italia så langt som landet grenser til Frankrike, og med den franske øya Korsika. I øst grenser havet mot Det tyrrenske hav, mens det i vest grenser til selve Middelhavet. Genova er den fremste byen i området. Kysten i nordvest er kjent for sin naturskjønnhet og gode klima.

Genovabukta er havets nordligste del. Havet mottar vann fra elven Arno i øst og fra mange andre elver som har sin opprinnelse i den italienske fjellkjeden Apenninene. Havnene i Genova, La Spezia, og Livorno er kjent for sin steinet og berglendte kyst med mange klipper. Liguriahavet er på sitt dypeste 2850 meter, nordvest for Korsika.

Skipbrudd
---------

Plinius den eldre (23-79) definerte den franske vinden kalt *Circius* som den vinden som blåste fra Narbonne ved sørkysten av Frankrike og over Det liguriske hav til Ostia, havnen ved munningen av elven Tiber. Å navigere med disse forutsigbare vinder var lettere her enn andre steder. Likevel har det i århundrenes løp har det vært flere skipbrudd i Det liguriske hav. I 2014 ble det avdekket et vrak som er datert til 100-tallet f.Kr. på 500 meters dyp. Skipet, som er døpt «Dedalus 21», er 15 meter langt og har bevart mange gjenstander, blant annet hundrevis av amforaer. Skipsvraket er betraktet som bevis på den blomstrende maritime handelen i dette havet mellom dagens land Frankrike, Spania og Italia. Roma importerte vin, fisk og andre varer fra disse områdene.

Bilder
------

* MassaMassa
* LivornoLivorno
* RoglianoRogliano
* PietracorbaraPietracorbara
* PortovenerePortovenere
* PalmariaPalmaria
* La SpeziaLa Spezia
* VernazzaVernazza
* CornigliaCorniglia
* Monterosso al MareMonterosso al Mare
* RiomaggioreRiomaggiore
* ManarolaManarola
* SoriSori
* GenovaGenova
* SavonaSavona
* CerialeCeriale
* AlassioAlassio
* LaiguegliaLaigueglia
* ImperiaImperia
* SanremoSanremo
* VentimigliaVentimiglia
* CannesCannes
* MonacoMonaco
* Saint-TropezSaint-Tropez
* AntibesAntibes

Referanser
----------

1. ↑  «Sunset over the Ligurian Sea», *Earth Sky* 12. mars 2014
2. ↑  «Ligurian Sea», *Deep Sea Waters*
3. ↑  Willis, Sam (2013): *Shipwreck: A History of Disasters at Sea*, Hachette UK
4. ↑  Donati Silvia (23. juli 2014): «Ancient Roman Shipwreck Found in the Ligurian Sea», *Italy Magazine*

Eksterne lenker
---------------

* (en) Ligurian Sea – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** GeoNames
 |